CELEX: 52016PC0218
Language: et
Date: 2016-04-20
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (ISA2 programm)

EUROOPA KOMISJON
            Brüssel,20.4.2016
            COM(2016) 218 final
            2016/0115(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel EMP ühiskomiteesseoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega(ISA2 programm)
            
               
         
         
            
               SELETUSKIRI
            
            
               1.ETTEPANEKU TAUST
            
            
               Nõutava õiguskindluse ja siseturu ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 
            
            
               EMP lepingu artiklis 78 on sätestatud, et lepinguosalised peaksid tugevdama ja laiendama koostööd muu hulgas infoteenuste ning teadusuuringute ja innovatsiooni valdkonnas toimuva liidu tegevuse raames. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. 
            
            
               Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel.
            
            
               3.JÄRELHINDAMISTE, SIDUSRÜHMADEGA KONSULTEERIMISE JA MÕJUHINNANGUTE TULEMUSED
            
            
               EMP ühiskomitee otsuse eelnõu (mis on lisatud nõukogu otsuse ettepanekule) eesmärk on muuta EMP lepingu protokolli nr 31 koostöö kohta teatavates valdkondades väljaspool nelja vabadust, et laiendada lepinguosaliste koostööd infoteenuste ning teadusuuringute ja innovatsiooni valdkonnas.
            
            
               Selleks et laiendada EMP lepinguosaliste koostööd, tuleb EMP lepingusse inkorporeerida Euroopa Parlamendi ja nõukogu 25. novembri 2015. aasta otsus (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend
                  1
               .
            
            
               Seepärast tuleks EMP lepingu protokolli nr 31 muuta, et kõnealune laiendatud koostöö saaks toimuda alates 1. jaanuarist 2016.
            
            
               Tuleb märkida, et Liechtenstein ei osale kõnealuses programmis ega selle rahastamises.
            
            
               2016/0115 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel EMP ühiskomitees
                  seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega
                  (ISA2 programm)
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  2
                eriti selle artikli 1 lõiget 3,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  3
                (edaspidi „EMP leping”) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31.
            
            
               (3)Protokoll nr 31 sisaldab sätteid ja kokkuleppeid koostöö kohta teatavates valdkondades väljaspool nelja vabadust.
            
            
               (4)Asjakohane on laiendada EMP lepingu osaliste koostööd nii, et see hõlmaks Euroopa Parlamendi ja nõukogu otsust (EL) nr 2015/2240
                  4
               .
            
            
               (5)Seepärast tuleks EMP lepingu protokolli nr 31 muuta, et kõnealune laiendatud koostöö saaks toimuda alates 1. jaanuarist 2016.
            
            
               (6)EMP ühiskomitees võetav liidu seisukoht peaks seepärast tuginema lisatud otsuse eelnõule,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mis võetakse liidu nimel EMP ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise kohta, põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 318, 4.12.2015, lk 1.
               
               
                  
                     (2)
                  EÜT L 305, 30.11.1994, lk 6.
               
               
                  
                     (3)
                  EÜT L 1, 3.1.1994, lk 3. 
               
               
                  
                     (4)
                  Euroopa Parlamendi ja nõukogu 25. novembri 2015. aasta otsus (EL) 2015/2240, , millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (ELT L 318, 4.12.2015, lk 1).
               
            
      
    ---documentbreak--- 
      
         
               EUROOPA KOMISJON
            Brüssel,20.4.2016
            COM(2016) 218 final
            LISA
            järgmise dokumendi juurde:Ettepanek: Nõukogu otsus,seisukoha kohta, mis võetakse Euroopa Liidu nimel EMP ühiskomiteesseoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega(ISA2 programm)
            
               
         
         
            
               LISA
               
                  EMP ÜHISKOMITEE OTSUS nr …/2016,
                  [kuupäev],
                  millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust 
            
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98
            
            
               ning arvestades järgmist:
            
            
               (1)On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu 25. novembri 2015. aasta otsust (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend
                  1
               .
            
            
               (2)Seepärast tuleks EMP lepingu protokolli nr 31 muuta, et kõnealune laiendatud koostöö saaks toimuda alates 1. jaanuarist 2016,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu protokolli nr 31 artiklit 17 (Telemaatiline andmevahetus) muudetakse järgmiselt:
            
            
               1.Lõikes 1 asendatakse sõnad „lõike 6 punktis a”, „lõike 6 punktis b” ja „lõike 6 punktis c” sõnadega „lõike 7 punktis a”, „lõike 7 punktis b” ja „lõike 7 punktis c”.
            
            
               2.Lõikele 1 lisatakse järgmine lõik: 
            
            
               „EFTA riigid osalevad alates 1. jaanuarist 2016 lõike 7 punktis d osutatud liidu programmi projektides ja meetmetes.”
            
            
               3.Lõikes 2 asendatakse sõnad „lõikes 6” sõnadega „lõikes 7”.
            
            
               4.Lõikes 3 asendatakse sõnad „lõike 6 punktis a” sõnadega „lõike 7 punktis a”.
            
            
               5.Lõikes 4 asendatakse sõnad „lõike 6 punktis b” sõnadega „lõike 7 punktis b”.
            
            
               6.Lõikes 5 asendatakse sõnad „lõike 6 punktis c” sõnadega „lõike 7 punktis c”.
            
            
               7.Lõige 6 nummerdatakse ümber lõikeks 7.
            
            
               8.Lõike 5 järele lisatakse järgmine lõige:
            
            
               „6.EFTA riigid osalevad lõike 7 punktis d osutatud programmi raames tehtava koostöö algusest peale täiel määral, ent ilma hääleõiguseta Euroopa haldusasutuste koostalitlusvõime alaste lahenduste komitee (edaspidi „ISA2 komitee”) (see komitee abistab Euroopa Komisjoni kõnealuse programmi rakendamisel, haldamisel ja arendamisel) tegevuses.”
            
         
         
            
               9.Lõike 7 lõppu lisatakse järgmine tekst:
            
            
               „d)
                     arvestades, et osalus algab 1. jaanuaril 2016:
            
            
               -
                     32015 D 2240: Euroopa Parlamendi ja nõukogu 25. novembri 2015. aasta otsus (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (ELT L 318, 4.12.2015, lk 1).
            
            
               Liechtenstein ei osale kõnealuses programmis ega selle rahastamises.”
            
            
               Artikkel 2
            
            
               Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated*.
            
            
               
                  2Seda kohaldatakse alates 1. jaanuarist 2016.
            
            
               Artikkel 3
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel, …
            
            
               
                     
                        EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
               
            
         
         
            
                  
                     (1)
                  ELT L 318, 4.12.2015, lk 1.
               
               
                  
                     (2)
                  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]